بئرمیمون

مکہ مکرمہ دے لاگے اک کھوہ دا ناں ہیگا جس دا محل وقوع مسجد الحرام اتے منیٰ دے وچ منیٰ توں بوہت ہی نیڑے دسیا جاندا اے۔ طبری نے ایس کھوہ دے کول158ھ،775ء وچ خلیفہ المنصور دے مرن بارےجو حالات لکھے نے اونہاں دے انوسار ایہ کھوہ حدود حرم دےاندر اتے عراق توں آن والے حاجیاں دے رستے وچ ہیگا سی۔ اک ہور روایت دے انوسار مکے دے اُتر وچ مرالظہران دے لاگے سی۔

کہندے نے کہ ایہہ کُھوہ دنیا دے دو قدیمی کھواں چوں اک سی۔ بلکہ ایس کُھوہ نوں چاہ زمزم توں وی قدیم منیا گیا۔ نبوی زمانے وچ میمون بن الحضرمی ایس کُھوہ دا مالک سی۔

بئرمیمون مکہ نوں پانی پہچان دے  اوس نظام نال جڑیا سی  جو ملکہ زبیدہ نے تیار کروایا سی۔ 604ھ،1207ء وچ حاکم اربل مظفر نے مرمت توں بعد اس نوں دوبارہ آباد کیتا۔

اج کل ایہہ  کُھوہ بالکل گمنام اے کوئی پتا نئیں ہے وی یا بند ہوگیا یا کسی ہور ناں نال آباد اے۔شاہکار اسلامی انسائیکلو پیڈیا، صفحہ 405،406، جلد9، سید قاسم محمود، کلفٹن کالونی لاہور

 حوالے